ตร.จัดจุดจอดรถฟรีให้ประชาชนไปถวายสักการะพระบรมศพ
วันนี้ (17 ต.ค.2559) ผู้สื่อข่าวรายงานว่า ประชาชนที่จะเดินทางมาสักการะพระบรมศพเบื้องหน้าพระบรมฉายาลักษณ์พระบาทสมเด็จพระปรมินทรมหาภูมิพลอดุลยเดช โดยจุดจอดรถที่ตำรวจอนุญาตให้จอดได้ คือบริเวณถนนดินสอ จากสตรีวิทยา ถึงแยกวิสุทธิกษัตริย์ จอดรถได้จำนวน 30 คัน ถนนพระสุเมรุ จากแยกมหากาฬ ถึงแยกวันชาติ จำนวน 20 คัน ถนนกรุงเกษม จากแยกประชาเกษม ถึงแยกมัฆวานฯ จำนวน 50 คัน ถนนพิษณุโลกจากแยกสวนมิสกวัน ถึงแยกวังแดง จำนวน 80 คัน สนามม้านางเลิ้ง บริเวณสนามม้านางเลิ้ง จำนวน 150 คัน ถนนกำแพงเพชร 2 จำนวน 100 คัน ถนนกำแพงเพชร 5 จำนวน 100 คัน และถนนกำแพงเพชร 6 จำนวน 200 คัน ลานจอดรถโรงปูน จำนวน 80 คัน และบริเวณถนนอรุณอัมรินทร์ ลานจอดรถใต้สะพานพระราม 8 จำนวน 100 คันขณะที่นายสุระชัย เอี่ยมวชิรสกุล ผู้อำนวยการองค์การขนส่งมวลชนกรุงเทพ (ขสมก.) เปิดเผยว่า ได้เพิ่มจำนวนรถให้สอดคล้องกับความต้องการของประชาชน โดยรถร้อนผ่านบริเวณวัดพระแก้ว สนามหลวง และบริเวณใกล้เคียง จำนวน 25 เส้นทาง จะให้บริการฟรีทั้งหมด ส่วนรถโดยสารปรับอากาศนั้น จะเก็บค่าโดยสารในอัตราปกติ นอกจากนี้ ยังได้จัดรถโดยสาร ShuttleBus ปลายทางสนามหลวง ให้บริการฟรี 7 เส้นทาง คือจากหมอชิต สายใต้ใหม่ หัวลำโพง เอกมัย อนุสาวรีย์ชัยสมรภูมิ วงเวียนใหญ่ และเซ็นทรัล เวสต์เกต บางใหญ่ขณะที่ฝ่ายกิจการพิเศษและมวลชนสัมพันธ์ ท่าอากาศยานสุวรรณภูมิ ขอให้ผู้โดยสารที่ใช้บริการท่าอากาศยานสุวรรณภูมิ เผื่อเวลาในการเดินทางล่วงหน้า อย่างน้อย 2-3 ชั่วโมง เพื่อป้องกันการพลาดเที่ยวบิน เนื่องจากขณะนี้ท่าอากาศยานสุวรรณภูมิได้เพิ่มความเข้มงวดในการปฏิบัติ ตามมาตรการการรักษาความปลอดภัย โดยร่วมกับสถานีตำรวจภูธรท่าอากาศยานสุวรรณภูมิ และกรมทหารราบที่ 21 รักษาพระองค์ ตั้งจุดตรวจยานพาหนะทุกประเภทที่ผ่านเข้า-ออก โดยผู้โดยสารสามารถสอบถามข้อมูลเพิ่มเติมได้ที่ AOT call center โทร. 1722 ตลอด 24 ชั่วโมง
ตำรวจจัดจุดจอดรถฟรีให้ประชาชนที่จะเดินทางมาสักการะพระบรมศพเบื้องหน้าพระบรมฉายาลักษณ์พระบาทสมเด็จพระปรมินทรมหาภูมิพลอดุลยเดช 
ThaiPBSnews,ไทยพีบีเอส,ข่าวไทยพีบีเอส,พระบาทสมเด็จพระเจ้าอยู่หัวในพระบรมโกศ,ในหลวง,สวรรคต,พระบาทสมเด็จพระปรมินทรมหาภูมิพลอดุลยเดช,แสดงความอาลัย,จุดจอดรถ,ขสมก.,ท่าอากาศยานสุวรรณภูมิ,สนามบินสุวรรณภูมิ